Τροποποιημένη πρόταση κανονισμού (Ευρατόμ, ΕΚΑΧ, ΕΚ) του Συμβουλίου που τροποποιεί τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και το καθεστώς που εφαρμόζεται στο λοιπό προσωπικό των Κοινοτήτων αυτών σε θέματα ίσης μεταχείρισης (1)

(96/C 144/08)

COM(96) 77 τελικό

(Υποβληθείσα από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 6 Μαρτίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,

την πρόταση της Επιτροπής που καταρτίστηκε μετά από γνώμη της επιτροπής κανονισμού υπηρεσιακής κατάστασης,

τη γνώμη του Ευρωπαϊκού Κοινοβουλίου,

τη γνώμη του Ευρωπαϊκού Δικαστηρίου,

τη γνώμη του Ελεγκτικού Συνεδρίου,

Εκτιμώντας:

ότι πρέπει η αρχή της ίσης μεταχείρισης να αναφέρεται μεταξύ των θεμελιωδών κανόνων των καταστατικών κειμένων της κοινοτικής δημόσιας διοίκησης και όχι μόνο σε ότι αφορά την πρόσληψη 7

ότι πρέπει να κληθούν τα όργανα να καθορίσουν, από κοινού, τις θετικές ενέργειες που αποσκοπούν στην προώθηση της ισότητας των ευκαιριών μεταξύ υπαλλήλων, ανδρών και γυναικών, στους τομείς που καλύπτονται από τον κανονισμό υπηρεσιακής κατάστασης και από το καθεστώς που εφαρμόζεται στο λοιπό προσωπικό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων τροποποιείται ως ακολούθως:

1. Μετά το άρθρο 1 προστίθεται το ακόλουθο άρθρο 1α:

«Άρθρο 1α:

1. Οι υπάλληλοι, κατά την εφαρμογή του κανονισμού υπηρεσιακής κατάστασης, δικαιούνται ίσης μεταχείρισης χωρίς να γίνεται άμεση ή έμμεση αναφορά στη φυλή, στις προτιμήσεις, υπό την επιφύλαξη των συναφών διατάξεων του κανονισμού υπηρεσιακής κατάστασης που απαιτούν ορισμένη οικογενειακή ή προσωπική κατάσταση.

2. Τα όργανα καθορίζουν, από κοινού, μετά από γνώμη της επιτροπής κανονισμού υπηρεσιακής κατάστασης, τα μέτρα και τις ενέργειες που προορίζονται να προωθήσουν την ισότητα ευκαιριών μεταξυ γυναικών και ανδρών υπαλλήλων, στους τομείς που καλύπτονται από τον παρόντα κανονισμό υπηρεσιακής κατάστασης, και θεσπίζουν τις αρμόζουσες διατάξεις, ιδίως για την επανόρθωση εκ των πραγμάτων ανισοτήτων που επηρεάζουν τις ευκαιρίες των γυναικών στους τομείς που καλύπτονται από τον κανονισμό υπηρεσιακής κατάστασης.»

2. Το δεύτερο εδάφιο του άρθρου 27 αντικαθίσταται από το ακόλουθο κείμενο:

«Οι υπάλληλοι επιλέγονται χωρίς διάκριση φυλής, πολιτικών, φιλοσοφικών ή θρησκευτικών πεποιθήσεων, φύλου ή ερωτικών προτιμήσεων και ανεξάρτητα από την προσωπική ή οικογενειακή τους κατάσταση».

Άρθρο 2

Το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων τροποποιείται ως ακολούθως:

1. Το πρώτο εδάφιο του άρθρου 10 αντικαθίσταται από το ακόλουθο κείμενο:

«Οι διατάξεις του άρθρου 1α, του άρθρου 5 παράγραφοι 1, 2 και 4 και του άρθρου 7 του κανονισμού υπηρεσιακής κατάστασης που αφορούν αντίστοιχα την κατάταξη των θέσεων και κατηγοριών, κλάδων και βαθμών, την ίση μεταχείριση μεταξύ υπαλλήλων και την τοποθέτησή τους εφαρμόζονται κατ' αναλογία.»

2. Το δεύτερο εδάφιο του άρθρου 12 παράγραφος 1 αντικαθίσταται από το ακόλουθο κείμενο:

«Οι έκτακτοι υπάλληλοι, επιλέγονται χωρίς διάκριση φυλής, πολιτικών, φιλοσοφικών ή θρησκευτικών πεποιθήσεων, φύλου ή ερωτικών προτιμήσεων και ανεξάρτητα από την προσωπική ή οικογενειακή τους κατάσταση.»

3. Στο άρθρο 53 προστίθεται το ακόλουθο κείμενο:

«Οι διατάξεις του άρθρου 1α του κανονισμού υπηρεσιακής κατάστασης που αφορούν την ίση μεταχείριση μεταξύ υπαλλήλων εφαρμόζονται κατ' αναλογία.»

4. Το κείμενο του άρθρου 83 αντικαθίσταται από το ακόλουθο κείμενο:

«Οι διατάξεις των άρθρων 1α, 11, 12 πρώτο εδάφιο, 14, 16 πρώτο εδάφιο, 17, 19, 22, 23 πρώτο και δεύτερο εδάφιο και 25 δεύτερο εδάφιο του κανονισμού υπηρεσιακής κατάστασης περί των δικαιωμάτων και υποχρεώσεων του υπαλλήλου, ως και αυτές των άρθρων 90 και 91 του κανονισμού υπηρεσιακής κατάστασης περί προσφυγών εφαρμόζονται κατ' αναλογία.»

Άρθρο 3

Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. C 104 της 15. 4. 1993, σ. 13.